પાકિસ્તાનમાં શુક્રવારે એક સાથે બબ્બે આઘાતજનક ઘટનાઓ બની હતી. ભ્રષ્ટાચારના આરોપોના કેસાં સજા પામેલા પૂર્વ વડાપ્રધાન નવાઝ શરીફના આગમન અને તેમની ધરપકડના ઘટનાક્રમની લોકો રાહ જોઇ રહ્યા હતા તેના થોડા કલાકો અગાઉ પૂરો દેશ બે શક્તિશાળી બોમ્બ વિસ્ફોટોથી ધણધણી ઉઠ્યો હતો. સંસદીય ચૂંટણીની બે અલગ-અલગ રેલીઓમાં શુક્રવારે થયેલા પ્રચંડ બોમ્બ વિસ્ફોટોમાં ટોચના એક રાષ્ટ્રવાદી નેતા સહિત ૧૦૦ જેટલાં લોકોનાં મોત નીપજ્યાં છે અને ૧૮૦થી વધુ લોકોને ઇજા પહોંચી છે.